***Švietimo pagalba*** – tai specialistų vykdoma veikla, leidžianti didinti vaiko ugdymo(si) kokybę. Pagalbos teikimo tikslas – padėti tėvams (globėjams) veiksmingai ugdyti ikimokyklinio amžiaus vaiką.

**Kaip teikiama švietimo pagalba?**

Vaikas ugdomas Pagėgių lopšelyje-darželyje pagal bendrojo ugdymo programą, teikiant socialinio pedagogo, logopedo, specialiojo pedagogo, ar kitų specialistų pagalbą. Naudojami įprastiniai ugdymosi metodai ir būdai, gali būti taikomi alternatyvūs ugdymo metodai ir būdai.

**Kas yra Vaiko gerovės komisija (VKG)?**

Vaiko gerovės komisija– Pagėgių lopšelio-darželio grupė specialistų, kurie sprendžia vaikų specialiųjų ugdymosi poreikių įvertinimo, jų siuntimo į pedagoginę psichologinę tarnybą (PPT), ugdymo organizavimo ir mokymo turinio klausimus.

**Kas yra pedagoginė psichologinė tarnyba (PPT)?**

Tai biudžetinė valstybės ar savivaldybės įstaiga, kuri, tėvams, (globėjams) sutikus, įvertina vaiko ugdymosi poreikius, skiria specialųjį ugdymą ir teikia pedagoginę bei psichologinę pagalbą vaikams, tėvams (globėjams), švietimo įstaigai.

[Tauragės PPT](https://www.ppt.mazeikiai.lm.lt/) adresas: Aerodromo g. 6, [LT-72186](https://rekvizitai.vz.lt/pasto-kodai/LT-72186/) Tauragė Tel.: (8 446) 620 18, (8 446)  552 44;
el. paštas pedagogas@taurage.lt

**Ką daryti, jei tėvai (globėjai) pastebėjo, kad vaikas turi ugdymosi sunkumų?**

Jei vaikui iškilo problemų, pirmiausia reikia jas aptarti su ugdančiu mokytoju arba darželio socialiniu pedagogu, specialiuoju pedagogu ar logopedu. Kai problemoms spręsti prireikia specialistų komandos pagalbos, pasitelkiama vaiko geroves komisija (VGK).

Jei tėvai (globėjai) patys įtaria, kad jų vaikas turi ugdymosi sunkumų, tėvai (globėjai) gali prašyti įvertinti jo specialiuosius ugdymosi poreikius. Tai daro darželio Vaiko gerovės komisija (VGK).

Jei pedagogui kyla sunkumų dėl vaiko ugdymo, jis pildo specialią stebėjimo anketą ir kreipiasi į tėvus (globėjus), prašydamas sutikimo nustatyti vaiko ugdymosi sunkumų priežastis bei įvertinti jo gebėjimus. Vaiko specialieji ugdymosi poreikiai (SUP) gali būti įvertinti tik gavus raštišką tėvų (globėjų) sutikimą.

**Kodėl reikia atlikti vaiko SUP įvertinimą?**

Įvertinimo tikslas– nustatyti, kokia pagalba ir paslaugos reikalingos siekiant sudaryti specialiųjų poreikių vaikui optimalias ugdymo ir ugdymosi sąlygas.

**Kokiam laikui skiriamas specialusis ugdymas?**

Specialusis ugdymasis gali būti nuolatinis ar laikinas. Jei nėra nurodoma, kad būtina atlikti pakartotinį įvertinimą, laikoma, kad yra skirtas nuolatinis specialusis ugdymasis. Jei nurodoma pakartotinio įvertinimo data, specialusis ugdymasis yra skirtas laikinai.

**Ar galima nutraukti specialųjį ugdymą?**

Tėvams (globėjams, rūpintojams) atsisakius specialiojo ugdymosi ir (ar) Švietimo pagalbos teikimo jų vaikui, specialiojo ugdymosi ir (ar) Švietimo pagalbos teikimas nutraukiamas pateikus darželio direktoriui prašymą raštu. Prašymas turi būti pateikiamas iki einamųjų metų rugsėjo pirmosios dienos.

**Kokią švietimo pagalbą galima gauti Pagėgių lopšelyje-darželyje ?**

|  |  |
| --- | --- |
| **Specialiąją pedagoginę pagalbą teikia spec. ugdymo pedagogė**  | **Specialiojo pedagogo darbo tikslas** – nustatyti ir įveikti vaikų kalbos, kalbėjimo ir komunikacijos sutrikimus, skatinti šių sutrikimų prevenciją, lavinti vaikų, turinčių mokymosi sunkumų, sutrikusias funkcijas.**Funkcijos:*** Įvertinti vaikų kalbos raidos ypatumus, nustatyti kalbos ir komunikacijos sutrikimus;
* Sudaryti individualias, ar grupines kalbos ugdymo programas;
* Įveikti mokinių kalbos ir komunikacijos sutrikimus;
* Bendradarbiauti su grupių mokytojais, teikti jiems rekomendacijas ugdant vaikų kalbą grupėse;
* Supažindinti tėvus su vaikų kalbos ir komunikacijos gebėjimais ir sunkumais, korekcinio darbo metodais ir būdais; teikti metodines rekomendacijas darbui namuose su vaiku;
* Dalyvauti VGK posėdžiuose;
* Bendradarbiauti ir konsultuotis su Pedagogine psichologine tarnyba (PPT).
* Dalyvauti atliekant pedagoginį vaikų vertinimą, nustatant vaikų žinių, mokėjimų, įgūdžių, gebėjimų lygį;
* Teikti metodinę pagalbą mokytojams, specialiųjų ugdymosi poreikių vaikų tėvams ir juos konsultuoti;
* Tvarkyti ir pildyti darbo dokumentus;
 |
| **Logopedinę pagalbą teikia logopedė** |  **Logopedo pagrindinis tikslas –** rūpintis mokinių kalbos vystymosi raida, kalbos, kalbėjimo bei komunikacijos sutrikimų korekcija. **Funkcijos:*** Laiku nustatyti kalbos ir kalbėjimo sutrikimus bei juos šalinti.
* Puoselėti visas vaiko galias, lemiančias jo asmenybės vystymosi ir integracijos į visuomenę sėkmę.
* Ugdyti savimi pasitikinčia, fiziškai, protiškai, emociškai ir socialiai subrendusią asmenybę.
* Įvertinti vaikų kalbos raidos ypatumus, nustatyti kalbos ir kitus komunikacijos sutrikimus, specialiuosius ugdymosi poreikius.
* Sudaryti individualias, pogrupinės kalbos ugdymo ir sutrikimų šalinimo programas.
* Įveikti ugdytinių kalbos ir kitus komunikacijos sutrikimus.Bendradarbiauti su mokytojais, tėvais, ugdytiniais, bei teikti jiems metodinę pagalbą.
* Supažindinti tėvus su vaikų kalbos ir komunikacijos sutrikimų priežastimis, korekcinio darbo metodais ir būdais, teikti metodines konsultacijas darbui namuose su vaiku.
* Esant reikalui, sutrikusios kalbos ir komunikacijos mokinius siusti į PPT ir pas gydytoją specialistą tyrimui, konsultacijai, gydymui.
* Dalyvauti Vaiko Gerovės Komisijos veikloje.
 |

**Socialinę pedagoginę pagalbą teikia Socialinio pedagogo tikslas-** teikti specialiąją pedagoginę

 **Socialinė pedagogė** pagalbąvaikams turintiems specialiųjų ugdymosi poreikių,

 taip pat elgesio ir emocijų bei bendravimo sunkumų.

 **Funkcijos:**

 • Vertina ir padeda spręsti problemas, susijusias su įvairiais

 vaikams kylančiais sunkumais (pagrindinių vaiko reikmių

 tenkinimo, saugumo užtikrinimo).

 • Sudaro individualų švietimo pagalbos planą. Fiksuoja vaikų

 pasiekimus dukart per metus.

 • Bendradarbiauja su grupių auklėtojais, kitais įstaigos

 specialistais, sprendžiant vaikų socialines – pedagogines

 problemas, ieškant efektyvių pagalbos būdų ir priemonių.

 • Organizuoja žalingų įpročių prevenciją, saugaus elgesio gatvėje įgūdžių formavimą.

 • Konsultuoja ugdytinių tėvus, auklėtojas. Teikia individualią pagalbą socialinės rizikos šeimoms.

 • Inicijuoja, organizuoja ir aktyviai dalyvauja lopšelio-darželio ugdomosiose veiklose. Padeda užtikrinti įtraukiojo

 ugdymo idėjos įgyvendinimą lopšelyje-darželyje.

.